آذربایجان پرزیدنتی ایلهام علی‌یئو، ایسلام دونیاسینی بیرلیک اولماغا چاغیردی.
ایلهام علی‌یئو، آذربایجان جمهوریتی‌نین باشکندی باکی‌دا تشکیل ائدیلن 4.جو دونیا مدنیتلرآراسی دیالوگ فورومونون آچیلیشیندا دانیشدی.
مدنیت‌لرآراسی دیالوگون گونوموزون ان اؤنم‌لی مؤوضوعلاردان بیری اولدوغونو وورغولایان علی‌یئو؛
"چوخ کولتورلولوک اولماسا دونیا داها چوخ تهلوکه ایله قارشی قارشییا قالیر. دونیادا بعضی راحاتسیز ائدیجی آخین‌لار وار. مختلیف یئرلرده چاتیشما‌لار، ایچ ساواشلار یاشانیر. بونون سببی فرق‌لی مدنیت‌لر آراسیندا آنلاشمانین اولماماسی" شکلینده دانیشدی.
پرزیدنت علی‌یئو، ایسلام دونیاسیندا یاشانان چتین‌لیک‌لره ده ایشاره ائده‌رک؛
"اسلام دونیاسیندا بیرلییه احتیاج وار. تأسف کی، ایسلام اؤلکه‌لری تروردان ضرر چئکمیش اولور. ایسلامین ترورلا ایلیشکیلندیریلمه‌سینه قارشیییق" دئدی.
آذربایجان – ارمنیستان چاتیشماسی و داغ‌لیق قاراباغ پروبلئمینه توخونان علی‌یئو، ارمنیستانین ایشغا‌لی نتیجه‌سینده 1 میلیون‌دان چوخ اینسانین وطن‌لرینی ترک ائتمک مجبوریتینده قالدیغینی ایفاده ائتدی.
بیرلشمیش میلت‌لر تشکیلاتی‌نین گوونلیک شوراسی‌نین ایشغالین سونلاندیریلماسینا دایر 4 قراری اولدوغونو خاطیرلا‌دان علی‌یئو؛
"ارمنیستان بو قرارلاری هئچه ساییر. بعضا گوونلیک شوراسی‌نین قرارلاری، گون‌لر ساعات‌لار ایچری‌سینده تطبیق اولونور. بیزه گلدیکده ایسه 20 ایلدن چوخدور اویغولانمیر. بورادا ایکی‌لی ایستاندارد‌لار اولدوغونو گؤروروک. گوونلیک شوراسی‌نین قرارلاری تطبیق اولونما‌لی‌دیر" دئدی.
